CELEX: C2005/315/33
Language: sl
Date: 2005-12-10 00:00:00
Title: Zadeva T-383/05: Tožba, vložena  20. oktobra 2005  — GHK Consulting/Komisija

10.12.2005   
            
            
               SL
            
            
               Uradni list Evropske unije
            
            
               C 315/18
            
         Tožba, vložena 20. oktobra 2005 — GHK Consulting/Komisija
   (Zadeva T-383/05)
   (2005/C 315/33)
   Jezik postopka: angleščina
   Stranke
   
      Tožeča stranka: GHK Consulting Limited (London, Združeno kraljestvo) (zastopnik: J-E. Svensson, M. Dittmer, lawyers)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               Razglasitev za nično Odločbe Evropske komisije z dne 12. oktobra 2005 o izključitvi kandidature in ponudbe konzorcija, ki ga vodi tožeča stranka, s čimer je Komisija preklicala svojo odločbo o dodelitvi okvirne pogodbe konzorciju v zvezi z javnim razpisom Europe Aid//119860/C/ — sklop št. 7;
            
         
               —
            
            
               Razglasitev za nično vsako Odločbo Komisije, ki sledi Odločbi Komisije z dne 12. oktobra 2005 in, še posebej, vsako odločbo Komisije o sklenitvi pogodbe z ostalimi ponudniki;
            
         
               —
            
            
               Komisiji se naloži plačilo stroškov v zvezi s postopkom.
            
         Tožbeni razlogi in bistvene trditve
   Komisija je pod referenco EuropeAid//119860/C- sklop št. 7, objavila javni razpis za sklenitev večkratne okvirne pogodbe za kratkoročno zaposlitev strokovnih pomočnikov za kratkoročno tehnično pomoč izključno v korist tretjih držav, ki od Evropske komisije prejemajo zunanjo pomoč. Tožeča stranka, v vlogi vodje konzorcija, je predložila ponudbo.
   S sporno odločbo je Komisija izključila konzorcij tožeče stranke, na podlagi dejstva, da je Danish Institutre for International Studies („DIIS“) član tožnikovega konzorcija, del iste skupine kot Danish Institute for Human Rights („DIHR“), ki je sodelovala v drugi ponudbi konzorcija za isto pogodbo. Člen 13 zadevne objave javnega naročila je pravnim osebam iz iste pravne skupine prepovedoval predložitev več kot ene prijave na lot.
   V podporo predlogu za razglasitev sporne odločbe za nično tožeča stranka spodbija zaključek Komisije, po katerem DIIS, DIHR in tretji inštitut sestavljajo pravno skupino. Po mnenju tožeče stranke nobena od teh pravnih oseb ne nadzoruje ostalih, ker so inštituti popolnoma samoupravni, vsak ima svoj poseben statut, nimajo skupnega akademskega osebja, imajo svojo lastno upravo in odbor, ki ga izvolijo popolnoma različna telesa in nimajo skupnih gospodarskih interesov ali ciljev. Tožeča stranka navaja, da se mora vsakršna nejasnost v objavi javnega naročila razlagati v korist ponudnikov in da je Komisija odgovorna za to, da pogoji za sodelovanje niso bili vnaprej jasno določeni.